Aspenas

Aspenas (angl. Aspen) – miestas Kolorado valstijoje, JAV. Gyvenvietė įkurta Kolorado sidabro kasybos bumo metu, pavadinta Aspeno vardu dėl čia gausiai augusių drebulių (angl. aspen). Šiuo metu miestas yra žinomas kaip slidinėjimo kurortas ir kalnų turizmo centras. Aspene nuo 2002 m. rengiamos X žiemos žaidynės. Istorija Gyvenvietė įkurta 1880 m., miesto statusas suteiktas 1881 m. 1891–1892 gavybos piko metais, Aspenas buvo našiausias sidabro kasybos regionas Jungtinėse Valstijose. Dėl 1893 m. įvykusios ekonominės krizės, smuko sidabro gavybos pramonė, dauguma kasyklų buvo uždarytos, tūkstančiai kalnakasių liko be darbo. Apie 1930 m. mieste gyveno tik 705 gyventojai. XX a. 4-ajame dešimtmetyje imtasi plėtoti turizmą ir po Antrojo pasaulinio karo miestas greitai tapo plačiai žinomu kurortu. 1950 m. miesto apylinkėse vyko Pasaulio kalnų slidinėjimo čempionatas. Miestai partneriai Kanfrankas, (Aragonas) Ispanija Šamoni, (Aukštutinė Savoja) Prancūzija Davosas, (Graubiundenas) Šveicarija Garmišas-Partenkirchenas, (Bavarija) Vokietija Kvynstaunas, (Otagas) Naujoji Zelandija San Karlos de Bariločė, (Rio Negro) Argentina Šimukapu, (Hokaidas) Japonija Šaltiniai